

REPUBLIKA HRVATSKA

VARAŽDINSKA ŽUPANIJA

OPĆINA PETRIJANEC

OPĆINSKO VIJEĆE

KLASA: 015-08/19-01/78

URBROJ: 2186-06-01/19-7

Petrijanec, 4. rujna 2019.

Na temelju članka 9. Zakona o naseljima (»Narodne novine«, broj 54/88) i članka 28. Statuta Općine Petrijanec (»Službeni vjesnik Varaždinske županije«, broj 16/13 i 52/17) Općinsko vijeće Općine Petrijanec na 20. sjednici održanoj dana 4. rujna 2019. godine, donosi

**ODLUKU**

**o imenovanju ulice u naselju Nova Ves Petrijanečka**

Članak 1.

Ovom Odlukom određuje se ime i protezanje ulice u naselju Nova Ves Petrijanečka:

**Kratka ulica** – koja se odvaja desno od Ulice Hinka Krizmana prije kućnog broja 2 i nalazi na k.č.br. 365/108 k.o. Nova Ves Petrijanečka.

Članak 2.

Državna geodetska uprava – Područni ured za katastar Varaždin će izvršiti upis imena i protezanja ulice utvrđene ovom Odlukom u Registar prostornih jedinica i odrediti odgovarajuće kućne brojeve.

Članak 3.

Imena ulica moraju se označiti natpisnim pločama, a svaka kuća kućnim brojem sukladno Pravilniku o načinu označavanja imena naselja, ulica i trgova te o obilježavanju zgrada brojevima.

Članak 4.

Ova Odluka stupa na snagu osmog dana od dana objave u »Službenom vjesniku Varaždinske županije«.

Predsjednik Općinskog vijeća

mr. sc. Martin Evačić, v. r.